Tervetuloa Jerusalem studioon!
Viime viikkoina Isis on lisännyt -
hyökkäyksiään Siinailla -
Egyptin joukkoja, Israelia ja kristittyjä vastaan.
Tuo kaoottinen niemimaa on osa maailman suurinta arabimaata, -
jossa on yli 82 miljoonaa asukasta.
Tästä keskustelevat tohtori Efraim Kam -
kansallisen turvallisuuden tutkimuskeskuksesta, -
analyytikkomme Amir Oren -
ja reservin eversti, tohtori Reuven Berko, -
Israel Hajom -lehden kolumnisti.
Herra Oren, kertoisitteko Siinain tämänhetkisestä tilanteesta?
Viimeiset kolme vuotta Isis on ollut -
maailman huomion keskipisteenä -
ihmiskuntaa vastaan tekemiensä rikosten -
sekä Mosulin ja Raqqan taistelujen takia.
On lähes unohdettu, että sen kampanjalla on uskonnollinen tausta.
Sehän haluaa perustaa islamilaisen valtion.
Se hyökkää ei-muslimi- vähemmistöjä vastaan alueilla, -
joita se hallitsee, tai joilla se toimii.
Se on iskenyt Syyrian assyrialaisia ja Egyptin kopteja vastaan.
Se on erittäin vakava asia.
Se, miten muslimit kohtelevat uskonnollisia vähemmistöjä -
hallitsemillaan alueilla, -
on keskeinen kysymys Lähi-idässä, -
missä kristityt, muslimit, juutalaiset ja muut elävät rinnakkain.
Presidentti Trumpille muslimit ovat keskeinen osa agendaa, -
ei siis arabit tai vain Isis, -
vaan muslimit, joita koskee esimerkiksi matkustuskielto.
Siksi on tärkeää, että Egypti pystyy suojelemaan omia koptikristittyjään -
ja pääsemään eroon Isisistä Siinailla.
Tohtori Kam, mitä mieltä olette Siinain tilanteesta -
etenkin tuon järjestön suhteen, -
joka menetti lähes kaiken tukensa vuonna 2014, -
kun presidentti Mursi syrjäytettiin.
Se alkoi etsiä muita tulonlähteitä ja sotilaallista tukea.
Se lähetti edustajansa Syyriaan hakemaan tukea Isisiltä, -
joka nimitti itseään tuolloin "Irakin ja Levantin islamilaiseksi valtioksi".
Siinailainen järjestö sai Isisin rahoituksen ja tuen, -
ja useimmat sen taistelijat ovat vannoneet uskollisuuttaan -
Isisin johtajalle Abu Bakr al-Baghdadille.
Järjestö omaksui sen myötä radikaalimman ideologian.
Se pyrkii nyt tuhoamaan kaikki islamin vastustajat.
Millainen tilanne on tällä hetkellä?
Isis on aina ollut vaikea kohde -
Irakissa, Syyriassa ja Egyptissä.
Siinailla sitä vastaan on helpompi taistella kuin Syyriassa ja Irakissa, -
koska alue on suhteellisen pieni.
Siinailla taistelijoita on vähemmän kuin Syyriassa ja Irakissa.
Jos Egyptin armeija jatkaa taistelua Israelin ja USA:n tuella, -
se voi saada vielä voittoja Isisistä, vaikkakaan ei hävittää sitä täysin.
Siinain Isis on nykyään heikompi kuin vuosi pari sitten.
Vaikka se olisi heikompi, -
toisin kuin Syyrian Isis, joka ei ammu raketteja Israeliin, -
Siinain Isis on ampunut useita raketteja Eilatiin -
ja muualle Israeliin.
Miten he ovat rohkaistuneet näin paljon -
Lähi-idän vahvinta vihollistaan, Israelia, vastaan, -
verrattuna muihin Isis-ryhmiin?
Tällä hetkellä Isis ei ammu raketteja Syyriasta.
Siinä on kyse ajoituksesta ja kyvystä.
Jos Isisiä työnnetään yhtäällä, se paisuu toisaalla.
Mitä tulee Egyptin tilanteeseen, -
huomauttaisin eräistä seikoista, jotka vaikuttavat järjestön käyttäytymiseen.
Yksi niistä on Egyptin kasvava painostus sitä vastaan -
samalla kun se on häviöllä Irakissa ja Syyriassa.
Hamas on sen kumppani taistelussa Egyptiä ja Israelia vastaan -
Muslimiveljeskunnan ideologian pohjalta.
Tämä seikka täytyy tunnustaa ja selvittää.
Se toimii saarekkeista käsin, ja niitä on myös Euroopassa ja Amerikassa.
Siinain Isis on ääri-islamin saareke, -
jota Hamas yllättäen tukee epäsuorasti.
Sen taustalla on Iran, -
joka pyrkii lisäämään levottomuutta Egyptissä.
Iranhan tavoittelee Lähi-idän herruutta.
Sanoisin tätä toimintaa taqiaksi, -
sunni-islamistien toimintatavaksi, -
tai mathabiksi, sunnien uskonnolliseksi koulukunnaksi, -
joka voi tehdä väliaikaisesti yhteistyötä šiialaisen Iranin kanssa -
saavuttaakseen taktisia tai jopa strategisia etuja.
Viime aikoina Egypti on painostanut Hamasia -
katkaisemaan yhteytensä Siinain Isisiin.
Egyptin armeija on vahvistanut taisteluaan Isisiä vastaan.
Se on menestynyt siinä kumppaneidensa avulla.
Isis on vastannut siihen laajentamalla toimintaansa Israelia vastaan.
Se yrittää hajauttaa Egyptin huomion moneen paikkaan.
Se on yksi syy siihen, että Isis ottaa nyt yhteen Israelin kanssa.
Se yrittää ehkä myös nolostuttaa Egyptin armeijaa: -
"Me käymme pyhää sotaa Israelia vastaan, ja te yritätte estää meitä!"
Yritän saada kuulemiamme asioita järjestykseen.
Tämä järjestö oli aluksi nimeltään Ansar Beit al-Maqdis.
Se kuului Muslimiveljeskuntaan, maailmanlaajuiseen järjestöön, -
johon myös Gazaa hallitseva palestiinalaisjärjestö Hamas kuuluu.
Israel ja Egypti ovat sanoneet Hamasin ja Isisin tekevän yhteistyötä -
perustaakseen vahvan rintaman -
sekä Israelia että vuonna 2014 perustettua Sisin hallintoa vastaan.
Siinain järjestö on kuitenkin muuttunut sen jälkeen, -
kun se liittyi Isisiin.
Tilanne näyttää kovin monimutkaiselta.
Koko Lähi-itä on muslimien hallinnassa, -
lukuun ottamatta kaksi yhteisöä.
Toinen on maroniittikristittyjen suuri vähemmistö Libanonissa, -
vaikkakaan ei enää niin suuri kuin viimeisimmässä väestönlaskennassa.
Toinen on Israel, jossa on juutalaisenemmistö -
ja muita vähemmistöjä, sekä muslimeja että kristittyjä.
Monet muslimit vastustavat ajatusta ei-muslimivaltiosta Lähi-idässä.
Monet muslimit haluavat Israelin pois Lähi-idästä.
He haluavat israelilaisten lähtevän muualle.
Muslimimaiden pragmaattiset johtajat ovat tottuneet Israeliin, -
ja joistakin on tullut liittolaisiakin, -
koska heillä on kansallisiakin intressejä uskonnollisten lisäksi.
Uskonnolliset islamistiset järjestöt, -
Hamas, Hizbollah, al-Qaida ja Isis kaikkine haaroineen, -
eivät ole tottuneet Israelin olemassaoloon.
Ei siis ole yllättävää, että äärimmäisimmät järjestöt, -
kuten Siinain Ansar Beit al-Maqdis, lähtevät taisteluun sen sijaan, -
että vain odottaisivat Israelin romahtavan itsestään, -
mikä ei tule tapahtumaan.
Vaikka elämme 2000-lukua, -
näemme Isisin harjoittavan julmia keskiaikaisia käytäntöjä -
Syyriassa ja Irakissa, ja jos se voisi, myös Siinailla.
Heillä on meneillään vastaristiretki -
vääräuskoisten, kristittyjen ja juutalaisten, poistamiseksi Lähi-idästä.
Vakaat ja pragmaattiset maat eivät anna sen tehdä sitä, -
mukaan lukien Israel, joka on nyt Egyptin liittolainen.
Isisiä vastaan taistelevalla Egyptin hallinnolla on kaksi taktiikkaa.
Se yrittää ensinnäkin eristää Isisin paikallisesta väestöstä, -
joka on alkanut kannattaa Isisiä.
Egypti on onnistunut siinä jossain määrin -
lisäämällä väestön turvallisuutta ja etuja.
Se on tavallaan eristänyt väestön Isisistä.
Toiseksi se on eristänyt Isisin Hamasista.
Egyptin hallinnon ja Hamasin neuvottelut ovat onnistuneet -
suhteellisen hyvin.
Yksi neuvottelujen aiheista oli Hamasin erottaminen Isisistä.
Samalla myös Muslimiveljeskunnasta.
Nämä Egyptin poliittiset saavutukset ovat osa -
Isisin täydellisen eristämisen tavoitetta.
Egyptin hallinto on tehnyt onnistuneen operaation Isisiä vastaan.
Se on tietysti suhteellista, koska Isis on yhä Siinailla.
Isis on kertonut pystyttävänsä tiesulkuja -
ja valvovansa El Arishin katuja.
El Arish on Siinain niemimaan suurin kaupunki.
Isis etsii kaupungissa jäljellä olevia kristittyjä.
Se väittää hallitsevansa kaupunkia -
ja tekee iskuja Egyptin viranomaisia ja turvallisuusjoukkoja vastaan.
Se julistaa myös tappavansa mahdollisimman paljon kristittyjä.
He kehottavat muslimiveljiään ilmiantamaan kristityt, -
niin kuin juutalaisia ilmiannettiin natseille.
Mitä Egyptin hallinto tekee asialle?
Kuten herra Oren taisi mainitakin, -
Muslimiveljeskunnan opin mukaan kaikki ne muslimit, -
jotka eivät seuraa Muhammedin ajan sunnaa, -
ovat murtadun, luopioita.
Heihin kuuluvat muiden muassa druusit ja šiiat -
ja tietysti ne, jotka eivät seuraa islamia ylipäätään, -
eli kristityt ja juutalaiset, joiden on lopulta määrä kääntyä islamiin.
Muslimiveljeskunta pyrkii valloittamaan koko maailman.
Koptit kertovat heidän polttavan kirkkoja -
ja tappavan syyttömiä Allahin nimeen.
Niitä, jotka eivät seuraa Allahia, Koraania ja sunnaa, -
pidetään vihollisina.
Historiasta muistamme, että ristiretkeläiset olivat kristittyjä.
Risti on radikaalin islamin vihollisen merkki.
Siksi he hyökkäävät Irakin jesidejä ja kaikkia ei-muslimeja vastaan.
He pitävät islamin vihollisina myös niitä muslimeja, -
jotka eivät noudata islamia heidän tulkintansa mukaan.
Siksi he tappavat myös muslimeja.
Tämän kaiken lisäksi šiiojen ja sunnien välillä on konflikti.
Sunnit ja šiiat taistelevat keskenään Lähi-idän herruudesta, -
ja seuraavassa vaiheessa koko maailman herruudesta.
Siinä taistelussa on joskus luonnottomia liittoja, -
kuten Iranin tuki sunnalaiselle Hamasille -
Egyptin ja Israelin vahingoittamiseksi -
ja levottomuuden lietsomiseksi alueelle.
Iran voi käyttää sitä hyväkseen tullessaan väliin -
ja ollessaan osallisena suurvaltojen välittämässä sopimuksessa.
Huomauttaisin, etteivät druusit ole, eivätkä ole koskaan olleet muslimeja.
Herra Oren, olkaa hyvä!
Siinai on vuoristoista autiomaata, joka toimi puskurivyöhykkeenä -
Turkin hallitseman Palestiinan ja brittien hallitseman Egyptin välillä -
1920-luvulle asti.
Siinai oli lähes autio Israelin ja Egyptin sotien aikanakin, -
jolloin osa taisteluista sijoittui Siinaille.
Siellä oli beduiineja, paimentolaisia, jotka eivät tunnusta rajoja, -
vaan yrittävät kulkea vapaasti Egyptin, Israelin ja Jordanian välillä.
He eivät välitä, kuka sitä aluetta hallitsee.
He haluavat vain saada elantonsa -
salakuljettamalla tavaroita, naisia, aseita ja huumeita.
Rikollisuuden ja terrorismin välinen rajanveto on joskus vaikeaa.
Isisin kannatti rakentaa tämän väestön varaan -
taistellakseen Kairon hallintoa vastaan, -
koska Kairossa ei välitetä Siinaista.
Koko Niilin suisto on Suezin kanavan länsipuolella, -
ja Siinai sen itäpuolella.
Egyptille on hyötyä vain -
Eilatin ja Sharm el-Sheikhin välisestä rantakaistaleesta -
turismin ansiosta.
Tähän mennessä Isis ei ole iskenyt turistikohteisiin, -
paitsi yhteen venäläiskoneeseen.
Valitettavasti turismi voi olla seuraava kohde.
Toivottavasti ei. Tohtori Kam?
Kommentoisin koptien kärsimystä Isisin käsissä.
Sitä on tapahtunut erityisesti kahden viime vuoden ajan.
Viime joulukuussa Isis pommitti koptikirkkoa Kairossa.
Puolitoista vuotta aiemmin se mestasi 21 koptia rannalla.
Silloin tällöin se tappaa kopteja El Arishissa.
Viime viikkoina on tapettu seitsemän koptia.
Syynä on radikaali uskonnollinen ajattelu.
He julistivat hiljattain, että kristityt ovat vääräuskoisia, -
ja Allah on määrännyt kaikki vääräuskoiset tapettavaksi.
Lisäksi kopteista ei ole koskaan pidetty Egyptissä.
Koptien ja muslimien välillä on aina ollut jännitteitä.
Ei tavallisten muslimien, vaan radikaalien muslimien.
Kansallismieliset ovat antaneet heille maan johtoasemia.
Jännitteitä on ollut erityisesti radikaalien muslimien kanssa.
Isis uskoo lisäävänsä kannatustaan tappamalla kopteja.
Siinä on kaksi syytä siihen, että he tappavat kristittyjä.
Maailman pitäisi huomata, -
että Muslimiveljeskunta muuttaa nyt retoriikkaansa.
He eivät enää sano tuhoavansa juutalaisia ja muita vähemmistöjä, -
vaan taistelevansa vain Israelia ja sionismia vastaan.
He ovat muuttaneet sanastonsa.
Jopa Hamas teeskentelee nyt olevansa suvaitsevaisempi.
Liikkeen uskonnolliset periaatteet eivät kuitenkaan ole muuttuneet.
Se on mahdotonta.
Poliitikko voi muuttaa mieltään, -
mutta Muslimiveljeskunnan oppi on juurtunut niin syvälle -
ihmisten uskomusjärjestelmään, -
ettei se voi muuttua.
Samaa järjestelmää seuraavat ne, -
jotka tunkeutuvat Eurooppaan pakolaisen nimikkeellä.
Eurooppaan muodostetaan nukkuvia soluja.
Tässäkin toimii paisumisilmiö, -
eli mitä enemmän puskemme sitä täällä, -
sitä enemmän se paisuu Euroopassa.
Lisäksi on puututtava Iranin terrorinlietsontaan.
Uskomme mielellämme voivamme tehdä yhteistyötä -
yhden paholaisen kanssa toista paholaista vastaan.
Sillä vain lisäämme Iranin vaikutusvaltaa.
Niin kävi, kun länsi kääntyi Saddam Husseinia vastaan.
Hänhän vastusti tuolloin Iranin aggressiota.
Saddamin hävittyä Iranin valta on kasvanut suuresti.
Sunnien ja šiiojen konflikti pitää säilyttää, -
koska jos toinen voittaa, -
syyttömät länsimaalaiset saavat kärsiä siitä.
Nämä ovat tärkeitä asioita, mutta palaisin keskustelemaan Siinaista.
Herra Oren, Siinai on täysin sunnien hallussa.
Sillä niemimaalla ei ole šiiojen ja sunnien konfliktia.
Siksikö Isis keskittyy siellä "vääräuskoisiin",
joiksi he määrittelevät Egyptin kaikki ei-muslimit, -
kiihottaakseen Egyptin konservatiiveja -
vihan ja kuoleman ideologiaan.
Egyptin maltillisempi hallinto on avoimempi länttä kohtaan, -
ja myös Israelia, juutalaisvaltiota, kohtaan.
Siinailla ei ole tehty mielipidekyselyä, -
jossa vastaajat edustaisivat väestön eri osia.
Radikaaleja ei tarvitse olla -
kuin muutamia kymmeniä tai satoja, -
niin he voivat esiintyä koko väestön edustajina.
Tästä on kuitenkin tavallaan hyötyä Israelille ja Egyptille, -
koska kun Egyptillä oli ulkoisia vihollisia, kuten Libya, -
se ei halunnut Israelin apua.
Kun sillä oli sisäisiä turvallisuus- ongelmia Kairossa tai muualla, -
se ei halunnut Israelin apua.
Nyt kun Egyptillä ja Israelilla on yhteinen vihollinen Siinailla, -
eikä kumpikaan pääse siitä eroon ilman yhteistyötä, -
maat tulevat yhteen.
Israel antaa Egyptin lisätä joukkoja Siinailla -
rauhansopimuksesta huolimatta, -
ja Egypti antaa Israelin tiedustelun toimia Egyptin alueella, -
koska Israelilla on paremmat valmiudet, ja tavoite on yhteinen.
Isisin uhka, jota ei tietenkään voi vähätellä, -
on parantanut Israelin yhteistyötä Egyptin hallinnon kanssa.
Egyptiähän johtaa entinen tiedustelupäällikkö, -
esikuntapäällikkö ja puolustusministeri Abdel Fattah al-Sisi.
Israelin puolustusvoimat ja tiedustelu tekevät Egyptin kanssa yhteistyötä -
pitkälti tästä syystä.
Saanko sanoa yhden lauseen?
Tähän perustuu -
Israelin ja arabimaiden yhteistyö.
Iranin sormenjäljet muuallakin kuin Hamasissa ja Isisissä, -
uhkaavat Persianlahden arabimaita.
Siksi uskon, kuten monet muutkin, -
että Israelin ja arabimaiden suhteet lähenevät -
yhteistä vihollista, Irania, vastaan.
Aika on lopuillaan.
Tohtori Kam, kertoisitteko analyysinne siitä, -
mitä tulevina kuukausina tapahtuu?
Egyptin turvallisuusjoukot -
ovat saaneet voittoja Isisistä -
yhteistyössä Israelin kanssa.
Voitot saattavat jatkua, mutta Isis ei silti katoa, -
ei Pohjois-Siinailta eikä Egyptin sydämestäkään.
Yritykset eristää se sitä tukevasta paikallisväestöstä, -
Hamasista ja Muslimiveljeskunnasta ovat lähes onnistuneet.
Puhuitte Siinain niemimaan asukkaista, -
jotka olivat prostituoitujen, aseiden ja maahanmuuttajien salakuljettajia.
Näistä he saivat elantonsa, -
kunnes Israel sulki rajat, ja heidän oli etsittävä muita vaihtoehtoja.
Nyt Iranin rahat johtavat sitä joukkoa.
Israelin ja Egyptin suhde on kehittynyt mielenkiintoisesti -
lähes 70 vuotta.
Ensimmäiset 35 vuotta maat olivat vihollisia ja kävivät sotia.
Egypti johti arabimaailmaa.
Seuraavien 35 vuoden ajan maiden välillä on ollut rauha.
Osana rauhansopimusta Israel palautti Siinain Egyptille.
Mitä olisi tapahtunut, jos Israel olisi pitänyt Siinain, -
ja Isis olisi ollut siellä...
Ei se olisi ollut, kuten ei nytkään Golanilla.
Tässä kaikki tänään.
Kiitos, tohtori Kam, herra Oren ja tohtori Berko!
Kiitos katsojille, näkemiin perjantaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.